कांग्रेस प्रवक्ता ने कहा कि पिछले 48 घंटे के घटनाक्रम में रहस्य की और ज्यादा परतें खुलती जा रही है। प्रधानमंत्री मोदी और वित्त मंत्री जेटली की रहस्यमयी चुप्पी अपराध की स्वीकारोक्ति की ओर ईशारा करती है। अरुण जेटली 30 महीनों तक मुलाकात पर चुप्पी क्यों साधे रहे? यदि सीबीआई ने अपनी गलती मानी है तो प्रधानमंत्री कैसे जिम्मेदार नही हैं? यदि प्रधानमंत्री अब भी कार्रवाई नहीं करते हैं तो ये साबित हो जाएगा कि 'चौकीदार' भागीदार नहीं बल्कि गुनहगार हैं। सवाल सीधा है,9000 करोड़ कैसे लूटा, किसने लूटा और आप उनके संरक्षक बने क्यों खड़े रहे?